**ฆวน ตอร์เรส รุยซ์** (สเปน: *Juan Torres Ruiz*; เกิดวันที่ 26 พฤศจิกายน ค.ศ. 1989) หรือที่รู้จักกันในชื่อ **กาลา** (*Cala*) เป็นนักฟุตบอลชาวสเปน ปัจจุบันลงเล่นให้กับสโมสรกาดิซในลาลิกาในตำแหน่งกองหลังตัวกลาง (เซ็นเตอร์แบ็ก)

สโมสรอาชีพ
----------

### เซบิยา

กาลา เกิดในเลบริฆา, จังหวัดเซบียา, แคว้นอันดาลูเซียอา เขาเข้าร่วมทีมเยาวชนของเซอา อันโตเนียโน ก่อนที่จะเข้าร่วมทีมเยาวชนของเซบิยา ในปี ค.ศ. 2000 และจบการศึกษาฟุตลอจากที่นี่ เขาลงเล่นในระดับอาชีพครั้งแรกในฤดูกาล ฤดูกาล 2007–08 ให้กับทีมสำรองของเซบิยา ซึ่งลงเล่นอยู่ในเซกุนดาดิบิซิออน, ในวันที่ 9 ธันวาคม ค.ศ. 2009 เขาลงเลนให้กับทีมชุดใหญ่เป็นครั้งแรกในรายการยูฟ่าแชมเปียนส์ลีก รอบแบ่งกลุ่ม พบกับเรนเจอส์ ที่รามอน ซันเชซ ปิซฆวน โดยทีมของเขาเอาชนะไปด้วยคะแนน 1–0 

กาลา ได้รับโอกาสลงเล่นนัดแรกในลาลิกา ในวันที่ 7 กุมภาพันธ์ ค.ศ. 2010 ในเกมที่ทีมของเขาแพ้ให้กับเรอัลซาราโกซา 2–1 ที่ลาโรมาเรดา ในวันที่ 10 เมษายน กาลา ทำประตูแรกกับทีมได้ในเกมที่พบกับมาลากา ช่วยให้ทีมเอาชนะไปด้วยคะแนน 2–1 ก่อนที่ในอีก 2 เกมลีกถัดมากับ เรอัลบายาโดลิด และเอสปอร์ตินเดฆิฆอน เขาก็ทำ 1 ประตูได้เช่นกัน

ในฤดูกาลถัดมา กาลา ได้ย้ายร่วมทีมการ์ตาเนกา ในเซกุนดาดิบิซิออน โดยเขาได้ลงเล่นนัดแรกในวันที่ 11 กันยายน ค.ศ. 2010 ในนัดเหย้ากับบาร์เซโลนา เบ พร้อมกับทำประตูได้เป็นประตูแรกของเกม ช่วยให้ทีมเอาชนะได้ด้วยคะแนน 5–1

ในวันที่ 5 กรกฎาคม ค.ศ. 2011 กาลา ได้บรรลุข้อตกลงในการย้ายร่วมทีมอาเอกเอเธนส์ ซึ่งในขณะนั้นมีมาโนโล กิเมเนซ อดีตหัวหน้าผู้ฝึกสอนเซบิยาที่ให้กับโอกาสเขาลงเล่นกับทีมชุดใหญ่ของเซบิยาคุมทีมอยู่  โดยเขาได้ลงเล่นนัดแรกกับทีมในวันที่ 18 สิงหาคม ค.ศ. 2011 ในรายการยูฟ่ายูโรปาลีก รอบเพลย์-ออฟ นัดแรก กับดีนาโมทบิลีซี โดยทีมของเขาเอาชนะไปด้วยคะแนน 1–0 (รวมผลสองนัดชนะ 2–1), โดยรวมแล้วเขาลงเล่น 21 นัดให้กับทีมและทำได้ 1 ประตูในเกมที่ทีมเอาชนะอาริสเทสซาโลนิกิ 3–0 ในซูเปอร์ลีกกรีซ, ในเดือนมกราคม ค.ศ. 2012 เขาถูกเซบิยาเรียกคืนกลับสู่ทีม โดยเข้ามาแทนที่ของมาร์ติน กาเซเรส ที่ทีมขายออกไปให้กับยูเวนตุส โดยเซบิยาได้จ่ายค่าชดเชยให้กับ อาเอกเอเธนส์ 60,000 ยูโร ในฤดูกาล 2013–14 เขาลงเล่นให้กับทีมในยูฟ่ายูโรปาลีก 8 นัด ช่วยให้ทีมชนะรอบเพลย์-ออฟ และเป็นแชมป์ของกลุ่มในรอบแบ่งกลุ่ม ก่อนที่สุดท้าย เซบิยา จะคว้าแชมป์ได้ในช่วงเดือนพฤษภาคม หลังจากที่ กาลา ย้ายไปคาร์ดิฟฟ์ซิตีแล้ว, ในวันที่ 21 ธันวาคม ค.ศ. 2013 เขาลงเล่นนัดสุดท้ายให้กับเซบิยา โดยพบกับบิยาร์เรอัล โดยในเกมนี้เขาทำประตูแรกของเกมได้จากลูกโหม่งในนาทีที่ 24 จากลูกเปิดบอลของอิวัน ราคิทิช ก่อนที่ กาลา จะโดนใบแดงไล่ออกจากสนามในนาทีที่ 86 โดยทีมของเขาเอาชนะไปได้ด้วยคะแนน 1–2

### คาร์ดิฟฟ์ซิตี

กาลา (เสื้อสีแดงคนกลาง) ขณะลงเล่นให้กับคารืดิฟฟ์ซิตี พบกับลิเวอร์พูล ในเดือนมีนาคม ค.ศ. 2014
ในวันที่ 7 กุมภาพันธ์ ค.ศ. 2014 กาลา ได้ย้ายร่วมทีม คาร์ดิฟฟ์ซิตี สโมสรในประเทศเวลส์ ภายใต้การคุมทีมของอูเลอ กึนนาร์ ซูลชาร์ โดยมีสัญญา 2 ปีครึ่ง เขาลงเล่นให้กับทีมเป็นครั้งแรกในอีก 8 วันถัดมา ในเกมเอฟเอคัพ รอบ 16 ทีมสุดท้าย ที่พวกเขาแพ้ให้กับวีแกนแอทเลติก ที่คาร์ดิฟฟ์ซิตีสเตเดียม 1–2 โดยได้ลงเล่นครบเต็มเกม ก่อนที่ในวันที่ 22 เดือนเดียวกัน กาลา จะได้ลงเล่นในเกมลีกครั้งแรกพบกับฮัลล์ซิตี โดยทีมของเขาแพ้ไปด้วยคะแนน 0–4

กาลา ทำประตูแรกให้กับทีมได้ในวันที่ 15 มีนาคม ค.ศ. 2014 ในเกมที่พวกเขาแพ้ให้กับเอฟเวอร์ตัน ในวันที่ 12 เมษายน เขาทำประตูที่สองให้กับทีมได้ในเกมที่พวกเขาออกไปเยือนเซาแทมป์ตัน เป็นประตุขึ้นนำ 1–0 และช่วยให้ทีมเอาชนะไปด้วยคะแนนนี้ ในอีก 15 วันถัดมาเขาถูกใบแดงไล่ออกจากสนามเป็นครั้งแรกกับคาร์ดิฟฟ์ โดยนัดนี้พวกเชาแพ้ให้กับซันเดอร์แลนด์ 0–4 ที่สเตเดียมออฟไลต์ ก่อนที่ในสัปดาห์ถัดมาทีมของเขาจะตกชั้นหลังจากแพ้ให้กับนิวคาสเซิล 0–3

ในฤดูกาล 2014-15 เขาได้ลงเล่นเพียงนัดเดียวในฤดูกาล 2014–15 ก่อนที่เขาจะถูกยกเลิกสัญญาในวันที่ 3 ธันวาคม ค.ศ. 2014 โดยก่อนหน้านี้เขาเคยวิจารณ์สโมสรผ่านทาง ทวิตเตอร์ หลังจากที่เขาถูกส่งไปฝึกกับโรงเรียนฟุตบอลของสโมสร

### กรานาดา และเฆตาเฟ

หลังจากเขามีข่าวเชื่อมโยงว่าอาจย้ายร่วมทีม เฆตาเฟ เป็นอย่างมาก, กาลา ได้เซ็นสัญญาร่วมทีมกรานาดา ทีมร่วมลีกลาลิกา ในวันที่ 28 มกราคม ค.ศ. 2015 ในวันที่ 23 กุมภาพันธ์ ค.ส. 2015 เขาได้ลงเล่นกับทีมครั้งแรก ในเกมที่พวกเขาแพ้ให้กับเลบันเต 1–2 ในลาลิกา ที่สนามเอสตาดีซิวตัตเดบาเลนเซีย ตลอดฤดูกาลเขาได้ลงเล่นเพียง 7 นัด และไม่ได้รับการต่อสัญญา หลังจากที่เขาเป็นส่วนเกินของทีมของ โฆเซ รามอน ซันโดวัล ผู้จัดการทีมคนใหม่ของสโมสร

เมื่อวันที่ 25 มิถุนายน ค.ศ. 2015 กาลา ได้บรรลุข้อตกลงย้ายร่วมทีมเฆตาเฟ เป็นระยะเวลาสามปี ในวันที่ 4 มกราคม ปีถัดมา เขาทำประตูแรกให้กับทีมได้สำเร็จในเกมเยือนกับเอสปอร์ตินเดฆิฆอน โดยทีมของเขาเอาชนะไปด้วยคะแนน 2–1 นับเป็นประตูแรกของเขาในลาลิกา ในรอบ 2 ปี

ในวันที่ 6 สิงหาคม ค.ศ. 2016 กาลา ได้ย้ายร่วมทีม อันจีมาคัชคาลา ด้วยสัญญายืมตัว โดยมีเงื่อนไขในการสามารถซื้อขาดได้หลังจบฤดูกาล ในอีก 7 วันต่อมาเขาก็ประกาศการกลับมาอยุ่กับเฆตาเฟผ่าน อินสตราแกรม โดยอ้างว่ามีปัญหาส่วนตัว ขณะที่ อันจีมาคัชคาล แถลงข่าวระบุว่า กาลา กลับไปสเปนเพื่อดูแลน้องชายของเขาที่กำลังมีปัญหาสุขภาพ

### เหอหนานเจียนเย

ในวันที่ 1 มีนาคม ค.ศ. 2018 กาลา ได้เซ็นสัญญาร่วมทีม เหอหนานเจียนเย ในประเทศจีน โดยมีรายงานว่ามีค่าการย้ายทีมที่ 1.5 ล้านยูโร  เขาลงเล่นนัดแรกให้กับทีม ในไชนิสซูเปอร์ลีกในวันรุ่งขึ้น พบกับเทียนจินฉวนเจียน ที่สนามกีฬาเจิ้งโจวฮังไฮ โดยทีมของเขาแพ้ไปด้วยคะแนน 0–4

### ลัสปัลมัส

ในวันที่ 7 กรกฎาคม ค.ศ. 2018 กาลา ได้ย้ายร่วมทีมอูเด ลัสปัลมัส ในเซกุนดาดิบิซิออน ด้วยสัญญาสองปี เขาได้ลงสนามนัดแรกกับทีมในวันที่ 19 สิงหาคม ในเกมลีกกับเรอุส เดปอร์ติอู โดยทีมองเขาเอาชนะไปด้วยคะแนน 2–0 ก่อนที่จะทำประตูแรกได้ในเกมกับเซเด ลูโก โดยทีมของเขาแพ้ไปด้วยคะแนน 4–2 และเป็นประตูเดียวให้กับสโมสรของเขา, โดยตลอดฤดูกาลเขาลงเล่น 30 นัด เขาได้ยกเลิกสัญญากับสโมสรหลังจบฤดูกาลในวันที่ 18 มิถุนายน ค.ศ. 2019

### กาดิซ

ในวันที่ 17 กรกฎาคม ค.ศ. 2019 กาลา ได้ย้ายร่วมทีมกาดิซ ซึ่งขณะนั้นเล่นอยู่ในเซกุนดาดิบิซิออน ด้วยสัญญา 5 ปี โดยเขาได้ลงเล่นกับทีมนัดแรกในเกมลีกที่พวกเขาออกไปเยือนเซเด มิรันเดส ช่วยให้ทีมเอาชนะไปด้วยคะแนน 1–2 โดยได้ลงเล่นครบ 90 นาที, ในวันที่ 24 มกราคม ค.ศ. 2020 เขาทำประตูแรกให้กับทีมได้ในเกมเหย้ากับราซินซันดันเดร์ ในนาทีที่ 90+2 โดยเป็นประตูเดียวในนัดนี้ทำให้ กาดิซ เก็บ 3 แต้มได้สำเร็จ, โดยในฤดูกาลแรกของ กาลา ได้ลงเล่นรวม 27 นัด และช่วยให้ทีมเลื่อนชั้นสู่ลีกสูงสุดได้สำเร็จ

ในวันที่ 4 เมษายน ค.ส. 2021 กาลา ได้ทำประตูแรกในรอบ 2 ปีในลาลิกาได้สำเร็จ ในเกมที่พวกเขาพบกับบาเลนเซีย ที่รามอน เด การ์รันซา เป็นประตูขึ้นนำ 1–0 ในนาทีที่ 14, ก่อนที่ในนาทีที่ 31 เขาจะถูกกล่าวหาว่าเป็นผู้เหยียดเชื้อชาติ มุคตาร์ เดียกาบี ซึ่ง เดียกาบี ได้เดินออกจากสนามพร้อมกับเพื่อนร่วมทีมบาเลนเซียทั้งหมดทำให้เกมต้องหยุดลงราว 20 นาที หลังจากได้รับแจ้งจากผู้ตัดสินว่าพวกเขาจะถูกปรับแพ้การแข่งขันหากยังไม่กลับมาลงสนาม ในเวลาต่อมาพวกเขาก็กลับมาทำการแข่งขันอีกครั้งและได้เปลี่ยนตัว เดียกาบี ออกจากสนามขณะที่ กาลา ยังคงเล่นต่อจนจบครึ่งแรก โดยผลจบลงด้วยชัยชนะของ กาดิซ ด้วยคะแนน 2–1 ขณะที่ในอีก 2 วันต่อมา กาลา ได้แถลงข่าวต่อเหตุการณ์ที่เกิดขึ้น โดยอ้างว่าเขาเพียงแค่ขอให้เดียกาบี "อย่ามายุ่งกับฉัน" และ เดียกาบี ก็เข้าใจผิดในสิ่งที่ กาลา พูดว่าเป็นการเหยียดเชื้อชาติ บาเลนเซีย ได้ออกแถลงการณ์ไม่นานหลังจากนั้น ประณามการปฏิเสธของเขาว่า "ฆวน กาลา เราไม่เชื่อนาย" "ประธานสโมสร และมูคตาร์ เดียคาบี้ จะร่วมมือกันสู้เพื่อพิสูจน์การกระทำผิดในครั้งนี้ เพื่อผลประโยชน์ของวงการฟุตบอล" ก่อนที่ในวันรุ่งขึ้นราชสหพันธ์ฟุตบอลสเปน ยืนยันว่าเหตุการณ์นี้อยู่ระหว่างการสอบสวนอย่างเป็นทางการ และในที่สุดก็ไม่พบหลักฐานของเรื่องดังกล่าว

เกียรติประวัติ
--------------

**เซบิยา**

* โกปาเดลเรย์: 2009–10
* ยูฟ่ายูโรปาลีก: 2013–14

อ้างอิง
-------

1. ↑  "Gers' dismal campaign ends badly". ESPN Soccernet. 9 December 2009. คลังข้อมูลเก่าเก็บจากแหล่งเดิมเมื่อ 2012-10-26. สืบค้นเมื่อ 14 June 2011.
2. ↑  "Zaragoza edge tempestuous clash". ESPN Soccernet. 7 February 2010. คลังข้อมูลเก่าเก็บจากแหล่งเดิมเมื่อ 2012-10-26. สืบค้นเมื่อ 14 June 2011.
3. ↑  "Sevilla claim derby honours". ESPN Soccernet. 10 April 2010. คลังข้อมูลเก่าเก็บจากแหล่งเดิมเมื่อ 2012-10-26. สืบค้นเมื่อ 14 June 2011.
4. ↑  "Valladolid boost survival hopes". ESPN Soccernet. 13 April 2010. คลังข้อมูลเก่าเก็บจากแหล่งเดิมเมื่อ 2012-10-26. สืบค้นเมื่อ 14 June 2011.
5. ↑  "Nine-man Gijon thrashed". ESPN Soccernet. 17 April 2010. คลังข้อมูลเก่าเก็บจากแหล่งเดิมเมื่อ 2012-10-26. สืบค้นเมื่อ 14 June 2011.
6. ↑  Vigil Morán, Alejandro (15 March 2011). "Un once de Primera... en Segunda" [*Primera* XI... in *Segunda*]. *La Voz de Asturias* (ภาษาสเปน). สืบค้นเมื่อ 27 February 2018.
7. ↑  "Cala se va cedido al Cartagena" [Cala goes on loan to Cartagena] (ภาษาสเปน). Sevilla FC. 31 August 2010. คลังข้อมูลเก่าเก็บจากแหล่งเดิมเมื่อ 18 September 2010. สืบค้นเมื่อ 14 June 2011.
8. ↑  "Betis y Rayo Vallecano siguen marcando el ritmo" [Betis and Rayo Vallecano still setting the pace]. *La Verdad* (ภาษาสเปน). 11 September 2010. สืบค้นเมื่อ 14 December 2012.
9. ↑  "El AEK de Atenas ficha a José Carlos y Juan Cala" [AEK Athens sign José Carlos and Juan Cala]. *Diario AS* (ภาษาสเปน). 5 July 2011. สืบค้นเมื่อ 1 May 2014.
10. ↑  #16 Juan Gala Transfermarkt สืบค้นเมื่อ 7 เมษษยน ค.ศ. 2021
11. ↑  Georgakopoulos, George (30 October 2011). "Panathinaikos conquers PAOK". *Kathimerini*. สืบค้นเมื่อ 15 March 2016.
12. ↑  Guevara, Rocío (27 January 2012). "Cala vuelve al Sevilla para sustituir a Martín Cáceres" [Cala returns to Sevilla to replace Martín Cáceres]. *Diario AS* (ภาษาสเปน). สืบค้นเมื่อ 13 December 2012.
13. 1 2  García, Enrique (26 May 2014). "Juan Cala: "El Sevilla es campeón de la Europa League, yo no"" [Juan Cala: "Sevilla are Europa League champions, I am not"]. *Estadio Deportivo* (ภาษาสเปน). สืบค้นเมื่อ 23 March 2016.
14. ↑  #16 Juan Cala Transfermarkt สืบค้นเมื่อ 7 เมษายน ค.ศ. 2021
15. ↑  "สำเนาที่เก็บถาวร". Cardiff City F.C. 7 February 2014. คลังข้อมูลเก่าเก็บจากแหล่งเดิมเมื่อ 2016-04-05. สืบค้นเมื่อ 7 February 2014.
16. ↑  "Cardiff 1–2 Wigan". BBC Sport. 15 February 2014. สืบค้นเมื่อ 16 February 2014.
17. ↑  Westall, Rob (22 February 2014). "Cardiff City 0–4 Hull City". BBC Sport. สืบค้นเมื่อ 20 December 2017.
18. ↑  Magowan, Alistair (15 March 2014). "Everton 2–1 Cardiff". BBC Sport. สืบค้นเมื่อ 27 March 2014.
19. ↑  Sanghera, Mandeep (12 April 2014). "Southampton 0–1 Cardiff". BBC Sport. สืบค้นเมื่อ 16 April 2014.
20. ↑  Sanghera, Mandeep (27 April 2014). "Sunderland 4–0 Cardiff". BBC Sport. สืบค้นเมื่อ 27 April 2014.
21. ↑  "Cardiff City: Juan Cala leaves Bluebirds". BBC Sport. 3 December 2014. สืบค้นเมื่อ 3 December 2014.
22. ↑  "Juan Cala, quinto refuerzo del Granada CF en el mercado de invierno" [Juan Cala, fifth addition of Granada CF in the winter transfer window] (ภาษาสเปน). Granada CF. 28 January 2015. คลังข้อมูลเก่าเก็บจากแหล่งเดิมเมื่อ 31 January 2015. สืบค้นเมื่อ 28 January 2015.
23. ↑  Piñero, Julio (28 May 2015). "El Granada ya no cuenta con Cala" [Granada cease to count on Cala]. *Marca* (ภาษาสเปน). สืบค้นเมื่อ 25 June 2015.
24. ↑  "Cala futbolista del Getafe" [Cala footballer of Getafe] (ภาษาสเปน). Getafe CF. 25 June 2015. สืบค้นเมื่อ 25 June 2015.
25. ↑  "Sporting Gijon 1–2 Getafe: Getafe put end to poor away form". Sky Sports. 4 January 2016. สืบค้นเมื่อ 15 March 2016.
26. ↑  "Cala cedido" [Cala loaned] (ภาษาสเปน). Getafe CF. 6 August 2016. คลังข้อมูลเก่าเก็บจากแหล่งเดิมเมื่อ 2020-11-20. สืบค้นเมื่อ 6 August 2016.
27. ↑  "Juan Cala deja el Anzhi y regresa al Getafe" [Juan Cala leaves Anzhi and returns to Getafe]. *Marca* (ภาษาสเปน). 13 August 2016. สืบค้นเมื่อ 13 August 2016.
28. ↑  Хуан Торрес Кала вернулся в Испанию [Juan Cala Torres returned to Spain] (ภาษารัสเซีย). Anzhi Makhachkala. 12 August 2016. คลังข้อมูลเก่าเก็บจากแหล่งเดิมเมื่อ 2016-08-17. สืบค้นเมื่อ 16 August 2016.
29. ↑  "Juan Cala se marcha al Henan Jianye" [Juan Cala goes to Henan Jianye] (ภาษาสเปน). Sport You. 1 March 2018. สืบค้นเมื่อ 8 July 2018.
30. ↑  #16 Juan Cala Transfermarkt สืบค้นเมื่อ 9 เมษายน ค.ศ. 2021
31. ↑  "Juan Cala leaves UD Las Palmas". UD Las Palmas. 18 June 2019. สืบค้นเมื่อ 24 June 2019.
32. ↑  "Juan Cala se convierte en el séptimo fichaje" [Juan Cala becomes the seventh signing] (ภาษาสเปน). Cádiz CF. 17 July 2019. สืบค้นเมื่อ 17 July 2019.
33. ↑  #16 Juan Cala Transfermarkt สืบค้นเมื่อ 11 เมษายน ค.ศ. 2021
34. ↑  Corrigan, Dermot (13 July 2020). "Cadiz, the club and city where the rules are different, finally return to La Liga". The Athletic. สืบค้นเมื่อ 4 April 2021.
35. ↑  "Juan Cala" (ภาษาสเปน). La Voz Digital. 9 September 2020. สืบค้นเมื่อ 4 April 2021.
36. ↑  Picó, Diego (4 April 2021). "Gana el Cádiz, perdemos todos" [Cádiz win, we all lose]. *Marca* (ภาษาสเปน). สืบค้นเมื่อ 4 April 2021.
37. ↑  "El Valencia abandona el partido en Cádiz por presuntos insultos racistas de Cala a Diakhaby" [Valencia leave match in Cádiz due to alleged racial insults of Cala to Diakhaby]. *Marca* (ภาษาสเปน). 4 April 2021. สืบค้นเมื่อ 4 April 2021.
38. ↑  "Valencia: Alleged racist comment sees team leave pitch". BBC Sport. 4 April 2021. สืบค้นเมื่อ 4 April 2021.
39. ↑  "Juan Cala: "I'm going to defend my reputation and the fact I'm innocent"". Cádiz CF. 6 April 2021. สืบค้นเมื่อ 6 April 2021.
40. ↑  "Juan Cala: Spanish FA open proceedings against Cadiz player over alleged racist abuse of Valencia's Mouctar Diakhaby". Sky Sports. 7 April 2021. สืบค้นเมื่อ 7 April 2021.
41. ↑  Lowe, Sid (9 April 2021). "La Liga finds no evidence Juan Cala racially abused Mouctar Diakhaby". *The Guardian*. สืบค้นเมื่อ 9 April 2021.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**กาลา**

* ประวัติของ กาลา ที่ BDFutbol